7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 374 της 28 Απρ./6 Μαΐου 1966 (ΦΕΚ Α΄ 98)  Περί συμπληρώσεως του υπ’ αριθ. 460/65 Β.Δ/ τος «περί εφαρμογής διατάξεων αφορωσών εις την στεγαστικήν αποκατάστασιν των εκ των σεισμών των μηνών Μαρτίου-Απριλίου 1965 πληγέντων πληθυσμών.  Εχοντες υπ’ όψει: α)Τας διατάξεις των παρ. 3 και 7 του άρθρ. 16 του Νόμ. 4467/65 «περί ιδρύσεως εν Αθήναις Μουσείου Ευρωπαϊκής Τέχνης κλπ., β)του υπ’ αριθ. 460/1965 Β.Δ/τος «περί εφαρμογής διατάξεων αφορωσών εις την στεγαστικήν αποκατάστασιν των εκ των μηνών Μαρτίου-Απριλίου 1965 πληγέντων πληθυσμών και γ)την υπ’ αριθ. 303/1966 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και Κοινωνικής Προνοίας Υπουργών και των επί του Συντονισμού και Δημοσίων ΄Εργων Υφυπουργών, απεφασίσαμεν και διατάσσομεν: ΄Αρθρ.1-4.(Τροποποιούνται τα άρθρ. 5, 17, 24 και 1 του Β.Δ. 460/1965, ανωτ. σελ. 272). ΄Αρθρ.5.-«Αι διατάξεις του άρθρ. 16 του Νόμ. 4467/65, των εις εκτέλεσιν τούτου εκδοθέντων Β.Δ/των του παρόντος έχουν εφαρμογήν και δια την στεγαστικήν αποκατάστασιν οικογενειών οικισμών πληγέντων εκ κατολισθήσεων ή καθιζήσεων του εδάφους». Το άρθρ. 5 αντικατεστάθη ως άνω δια της παρ. 3 του άρθρ. 8 του Β.Δ. 953/1966 (κατωτ. αριθ. 8) οριζούσης εν συνεχεία ότι «το δυνάμει της διατάξεως της παραγράφου ταύτης στεγαστικόν πρόγραμμα, εγκρίνεται συμφώνως τη παρ. 2 του άρθρ. 16 του Νόμ. 4467/65». Εις τους αυτούς επί των Οικονομικών και Κοινωνικής Προνοίας Υπουργούς και τους επί του Συντονισμού και Δημοσίων ΄Εργων Υφυπουργούς, ανατίθεμεν την δημοσίευσιν και εκτέλεσιν του παρόντος.  